**GEOGRAFIJA, 7. razred, 6. teden** (20. 4. – 24. 4. 2020)

1. **šolska ura: SEVERNA EVROPA – PONAVLJANJE IN UTRJEVANJE**

* **Utrdili in ponovili** boste svoje znanje o Severni Evropi. Na naslednji strani vas čaka nekaj **vprašanj**. Najprej skušajte nanje odgovoriti ustno, brez da bi gledali v zvezek ali učbenik. S tem boste preverili, koliko znanja je ostalo v vaši glavah zgolj s poslušanjem, branjem in zapisovanjem. Nato na vprašanja odgovorite pisno – **odgovore zapišite v zvezek**. Pomagate si lahko z **zvezkom** in **učbenikom**, ne pozabite tudi na **atlas**.
* **Sliko ali scan odgovorov v vaših zvezkih** mi oddajte v v **Teams učilnico Geografija 7. razred**. Pazite na rok oddaje. (Če se bo kje zataknilo, pa mi jo pošljite po elektronski pošti)
* Preverite, če imate v **delovnem zvezku** rešene vse naloge v zvezi s Severno Evropo. Rešitve boste našli v naši učilnici Geografija 7. razred (dokumenti).

1. **šolska ura: ZAHODNA IN SEVERNA EVROPA: PREVERJANJE ZNANJA**

* Odkar se nismo videli, ste usvojili že kar nekaj novega znanja. Vmes ste dobivali tudi vprašanja in namige za ponavljanje in utrjevanje. Zdaj pa je napočil čas, da vaše znanje tudi **preverimo**. Tokrat seveda **brez učnih pripomočkov**.
* V **Teams učilnici Geografija 7. razred** vas čaka kratek **kviz o značilnostih Zahodne in Severne Evrope**, ki ga morate **obvezno vsi rešiti**. Z njim bomo preverili, ali ste se kaj naučili ali ne. Pri reševanju **ne smete uporabljati zvezka, učbenika ali atlasa**. Prosim, **bodite pošteni**. Ne pričakujem, da boste vsi vse rešili stoodstotno, rada bi samo videla, koliko vam je ostalo v glavah. Je pa kviz prav s tem namenom **časovno omejen**. Kviz boste reševali **v četrtek, 23. 4. 2020**. Točna ura reševanja bo objavljena nekaj dni prej v spletni učilnici. (Če ga takrat slučajno kdo iz kakšnega pomembnega vzroka ne bo mogel reševati, mi bo to sporočil v Klepet ali na elektronski naslov.)

*Opomba: Če učilnica naslednji teden iz katerega koli razloga ne bi delovala ali se vanjo ne boste mogli vpisati, bomo preverjanje znanja prestavili. V tem primeru samostojno ponovite osnovne značilnosti Zahodne in Severne Evrope (kot bi se pripravljali na spraševanje).*

1. šolska ura: vprašanja za ponavljanje in utrjevanje Severne Evrope

**SEVERNA EVROPA – ponavljanje in utrjevanje (učbenik, atlas)**

1. V **atlasu** odpri zemljevid Evrope (ali Severne Evrope) ter na njem pokaži: Skandinavski polotok, Skandinavsko gorovje, Finsko ploščo (pojezerje), polotok Jutland, Rusko ploščo, Botniški zaliv, Baltsko morje.
2. Katere države uvrščamo med nordijske (skandinavske) in katere med pribaltske države?
3. Katera je najbolj severna točka Severne Evrope?
4. Kako so nastali fjordi?
5. Kaj so fjelli?
6. Kako deluje gejzir?
7. Kateri tipi podnebij ter rastja in kje se pojavljajo v Severni Evropi? Kaj je tundra?
8. Kaj je polarni dan, kaj je polarna noč?
9. Katerim jezikovnim skupinam pripadajo narodi Severne Evrope?
10. Opiši gostoto poselitve v Severni Evropi. Kaj vse vpliva nanjo?
11. Razloži, zakaj so zahodne obale Danske in Norveške veliko toplejše, kot bi morale biti glede na severno lego?
12. Naravne razmere so v Severni Evropi zelo pomembne za gospodarstvo. Razloži!
13. Okoli 80% Islandcev uporablja geotermalno energijo za ogrevanje stanovanj. Razloži, kaj je geotermalna energija.
14. Katera država ima najboljše pogoje za gradnjo hidroelektrarn?
15. Opiši kmetijstvo na Danskem!
16. Kaj je prelov? Kaj so ribje farme?